钦定古今图书集成/明伦汇编/氏族典/第059卷 > 徐世华
## 钦定古今图书集成/明伦汇编/氏族典/第059卷 > 徐世华

按《万姓统谱》：“世华字士英。父授卿，国初应邑豪举，以
保障死难。世华童年诣军营，扶柩归葬兴邑。寻为贼
所掳，世华告贼曰：‘华不幸，早失怙，遗孤今被掠，母老
无依，如释以归，德莫大焉’。”贼怜之，得释，人咸称异。事
母以孝闻，竟因母病，吁天愿代。母卒，附葬父侧。乡人
评其父忠子孝，称墓为“忠孝冢。”姑程氏，媳胡氏，备历
艰苦，克全双节。有司扁其额曰：“一门四德。”子有谅亦
以孝友闻。